Umbes kaks ja pool aastat tagasi ütles Mati Mettus Raadio Pärnule, et räämas Sindi laululavale enam uut hingamist sisse ei puhuta. Toona kinnitas linnapea, et väsinud ilmega laululava, kus viimati lauldi umbes kuus aastat tagasi, on muutunud kogunemispaigaks alkoholilembelistele noortele. Olgu siiski täpsustuseks öeldud, et veel  2003. a. toimus telesaate "Laulge kaasa" lindistus Sindi laululaval, kus ei puudunud kirevates seelikutes Sindi tantsumemmedki.